CELEX: 62009TN0337
Language: el
Date: 2009-08-24 00:00:00
Title: Υπόθεση T-337/09: Προσφυγή της 24ης Αυγούστου 2009 — Colegio Oficial de Farmacéuticos de Valencia κατά Επιτροπής

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/32
            
         Προσφυγή της 24ης Αυγούστου 2009 — Colegio Oficial de Farmacéuticos de Valencia κατά Επιτροπής
   (Υπόθεση T-337/09)
   2009/C 256/58
   Γλώσσα διαδικασίας: η ισπανική
   
      Διάδικοι
   
   
      Προσφεύγων: Colegio Oficial de Farmacéuticos de Valencia (Βαλένσια, Ισπανία) (εκπρόσωπος: E. Navarro Varona, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει, σύμφωνα με τα άρθρα 230 και 231 ΕΚ, την απόφαση της Επιτροπής, της 15ης Ιουνίου 2009, που απέρριψε μερικώς την αιτηθείσα από τον προσφεύγοντα πρόσβαση σε πληροφορίες σύμφωνα με την αρχική αίτησή του της 23ης Οκτωβρίου 2008 και την επιβεβαιωτική αίτησή του της 19ης Ιανουαρίου 2009·
            
         
               —
            
            
               να καταδικάσει την Επιτροπή στα δικαστικά έξοδα του προσφεύγοντος.
            
         
      Λόγοι ακυρώσεως
   
   Η προσφυγή αυτή ασκήθηκε κατά της αποφάσεως της Επιτροπής των Ευρωπαϊκών Κοινοτήτων, η οποία απέρριψε μερικώς την πρόσβαση σε ορισμένα έγγραφα που συνέταξε η εταιρεία συμβούλων ECORYS Nederland BV για την κατάρτιση εκθέσεως με τίτλο «Μελέτη κανονιστικών περιορισμών στον τομέα των φαρμακείων», της 22ας Ιουνίου 2007, για τη Γενική Διεύθυνση της εσωτερικής αγοράς και υπηρεσιών της καθής.
   Προς στήριξη των ισχυρισμών του, ο προσφεύγων επικαλείται την παράβαση του άρθρου 4, παράγραφος 2, και του άρθρου 8 του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1).
   Ο προσφεύγων ισχυρίζεται ότι η προσβαλλόμενη απόφαση:
   
               —
            
            
               δεν περιέχει επαρκή αιτιολογία·
            
         
               —
            
            
               σφάλλει ως προς την εκτίμηση της εξαιρέσεως που αφορά το εμπορικό συμφέρον ενός νομικού προσώπου, συμπεριλαμβανομένης της πνευματικής ιδιοκτησίας·
            
         
               —
            
            
               περιέχει πρόδηλο σφάλμα ως προς την αιτιολογία της, καθόσον δεν λαμβάνει υπόψη το υπέρτερο δημόσιο συμφέρον·
            
         
               —
            
            
               δεν τηρεί τις προθεσμίες απαντήσεως στην επιβεβαιωτική αίτηση για πρόσβαση στα έγγραφα.
            
         
      (1)  ΕΕ L 145 της 31.5.2001, σ. 43.